
UN CASO DI PEDOFIEL CU TA MUSTRA INCAPACIDAD DI SISTEMA HUDICIAL 
PEDOFIEL CONDENA TA SIGUI ABUSA 


ARUBA AIRLINES A 
PAGA 75 MIL $ 
PASOBRA A DISCRIMINA 
EMPLEADO NA ESTADO 


HOF A DICIDI CU 
MESTER PERSIGUI 
POLISNAN PA 
TIRAMENTO FATAL 


AUMENTO DI ‘SCHOOLGELD’ 
FAMIANAN CU 
VARIOS YIU TIN CU 
DICIDI CUAL YIUNAN 
LO KEDA DEN SCOL 

H 
opi biaha tin restaurant, discoteca, companianan tec- 
nologico y hasta adresnan cu ta carga e nomber di 
Aruba. Ciudadanonan sigur ta sinti un orguyo grandi pa e 
reconocemento aki di nos isla. Sinembargo tin otronan cu 
ta pone un luz negativo, manera Aruba Airlines. Diferente 
problema e compania aki a confronta ultimo tempo y tur ca- 
minda ta menciona nomber di Aruba manera den e caso re- 
ciente unda cu nan tabata enfrenta un demanda hudicial. 


E noticia di Miami ta bisa cu Arubaanse Luchtvaart 
Maatschhappij Nv, Inc., haciendo negoshi como Aruba 
Airlines, lo paga e suma di $75,000 pa settle un demanda 
di discriminacion pa embaraso entrega door di U.S. Equal 
Employment Opportunity Commission (EEOC). 
E demanda entrega door di EEOC ta bisa cu Aruba Airlines 
a viola leynan federal ora cu a finalisa e relacion di trabou 
cu un empleado femenino na estado cu tabata traha na e 
oficina corporativo na Miami. E finalisa e relacion laboral 
hopi lihe despues di anuncia su embaraso. 
E acto aki ta wordo considera un violacion di Leynan Laboral 
y Civil, cu ta prohibi discriminacion basa riba embaraso. 
EEOC a entrega e demanda na division di un Corte na Miami, 
Florida, despues cu inicialmente a trata di yega na un 
acuerdo cia di un proceso di conciliacion. Y esey no a logra. 


Ademas di paga e suma di 75 mil dollar den ayudo finan- 
ciero, y e acuerdo di consentimento di 4 aña ta bisa cu si 
Aruba Airlines reanuda su operacionnan na Merca, lo mester 


adopta y enforsa un maneho contra discriminacion den 
caso di embaraso. Pero tambe duna training na peersonal 
di recurso humano, manager y empleadonan training riba 
e tema aki pa sigura cu empleadonan ta consciente di nan 
derecho y proceduranan pa entrega keho. Pero tambe cu 
cada un persona den e compania ta consciente di nan oblig- 
acion pa preveni discriminacion na pia di trabou y con pa 
atende cu esaki. 


Tambe e decision ta exigi pa Aruba Airlines entrega na EEOC 
tur informe di keho di discriminacion pa motibo di embaraso 
y describi e accionnan tuma pa cu cada keho. 
Autoridadnan di e condado aki a bisa cu e medidanan cu 
Aruba Airlines mes tuma lo beneficia tur e empleadonan. 


Aruba Airlines a paga 75 mil $ pasobra 
a discrimina empleado na estado 


Hof a dicidi cu mester persigui 
Polisnan pa tiramento fatal 
E 
siman aki Raadkamer di Hof a tuma decision cu ta re- 
garda un tiramento fatal cu a tuma luga na september, 
2020. Te dia di awe e polisnan cu a los e tironan fatal no a 
wordo persigui. Esaki basa riba un decision tuma door di 
Ministerio Publico. 
Un grupo di Polis a bay pa un asistencia pidi na Sero Pita 
pa un homber burachi y fastioso. Wilson Bermudez tabata 
e homber aki. Na e cas tabatin 4 persona. Debi cu conoce 
e homber problematico a bay cu mas Polis. 
Ora cu e homber a bay bisti un flanel el a pasa man cu un 


botter kibra y e polisnan a sinti nan mes menaza. Aki a los 
tironan fatal. 


Fiscal a haya cu nanna sinti nan mes nenaza y pesey a tira. 
Famia no tabata di acuerdo. 
Famia a cuminsa cana e caminda legal cu ayudo di mr. 
de Hoogd pa Corte ordena OM hiba e dos polisnan dilanti 
mesa berde pa doodslag. 
Finalmente e siman aki Hof a tuma e decision cu mester 
hiba e funcionarionan dilanti mesa berde. 

E 
sistema hudicial aki na Aruba, simplemente no tin e capacid- 
ad pa proteha y guia victimanan di abuso sexual den e forma 
corecto caminda hasta por mustra cu autoridadnan hudicial ta 
converti nan mes den un tipo di “aliado” di tiponan cu a comete 
entre otro actonan di pedofilia contra menornan di edad. 


Ayera mainta a sosode un incidente na Tanki Leendert na un cas 
di famia, cu ta mustra riba e incapacidad aki di e sistema hudi- 
cial, pa proteha victimanan contra dia abusado nan y caminda un 
homber cu a wordo haya culpabel di a mishi, ni cu un pero dos 
criatura menor di edad, ta sigui abusa y ta ser permiti pa cana 
liber den comunidad. 
E caso aki sosode ayera mainta na momento cu central a dirigi un 
patruya di Oranjestad na un adres na Tanki Leendert caminda lo 
tin un situacion basta fastioso tumando luga. 
Na e sitio polisnan a wordo acerca pa mayornan di dos criatura 
menor di edad, kendenan algun aña atras a bira victima di actonan 
di pedofilia di e homber Luis Arana, di nacionalidad Peruano y 
kende a wordo haya culpabel pero no a sinta su castigo completo 
pero a pasa 6 luna den prizon. 
Aki ta trata di un pedofiel cu ta bisiña di su victimanan y ayera 
mainta ora cu el a bay na su cas cu e tin banda di e muchanan, 
el a topa cu nan pafo di cas y segun indicacionnan, el a cuminsa 
smile y hari cu nan, hasta cherche di nan. 


Mayornan cu a bin atende cu’ne tambe a haci mesun cos y no a 
mustra respet mes pa si victimanan caminda un di e criaturanan, 
a bay den un atake di panico y a cuminsa grita y yora mientras cu 
pedofiel Luis Arana tabata hari. 
Ora cu e abusado a ripara cu mama di e criaturanan ta pidi- 
endo asistencia di polis, e pedofiel a dicidi di drenta su auto pa 
bandona e sitio prome cu polisnan yega pero mesora a logra di 
blokia salida di su auto y asina polisnan a bin topa cu e abusado 
aki ainda sintando den su auto. 
Loke ta sumamente bergonsoso ta e hecho cu polisnan despues 
di a papia cu e mayornan, despues di a papia cu e pedofiel aki, 
ta bin informa cu nan no por detene e homber ya cu e no a viola 
ningun ley. 


Un berguensa ya cu sentencia di Corte den Prome Instancia a 
dicta contra di Luis Arana, a wordo stipula cu e no tin mag di tene 
ningun contacto cu e muchanan loke el a viola durante di e inci- 
dente aki y tampoco cu e tabata por a tene contacto cu mama di 
e criaturanan, pues ambos decision di Corte el a viola. 


Si Luis Arana a sinta solamente seis luna di su castigo, ta mustra 
cu e lo ta den libertad condicional y si esaki ta e caso, e pedofiel 
aki a viola e acuerdo di libertad condicional aki y e tin cu wordo 
detene mesora y hiba bek KIA. 


Un di e oficialnan di polis a haci e situacion ainda mas ridiculo ora 
cu el a informa e mayornan di e criaturanan, cu nan no por haci 
algo contra di e abusado, ya cu e ta riba su propiedad dunando 
e impresion cu sea e polisnan aki no a compronde e sentencia cu 
tin contra di e tipo aki of aparentemente si un hende ta doño di 
un tereno, e tin tur derecho di para liber eynan y cu ni polis por 
haci algo contra dje. 


Ta mas cu claro cu den comunidad pa hopi aña, pueblo ta cues- 
tionando e forma di procede di e sistema hudicial, ya cu den e 
caso aki mester existi e posibilidad cu su Luis Arana tin permiso 
di estadia riba Aruba, cu e permiso aki lo wordo “ingetrokken” 
despues di a comete un crimen horibel asina cu a di comete 
actonan indebido cu criaturanan inocente. 
Ta na su luga pa tanto Ministerio Publico atende cu e asunto aki, e 
sistema hudicial tambe pone nan mes na altura di e tipo di e caso 
aki, ya cu e ta permiti abusado nan sigui abusa!!!! 


Un caso di pedofiel cu ta mustra 
incapacidad di sistema hudicial 


Pedofiel condena 
ta sigui abusa 

E 
participacion di SKOA cu ‘schoolgeld’ wordo aumenta 
na inicio di proximo periodo escolar, esta 2023 pa 2024, 
a percura pa un impacto enorme pa hopi cas di famia. 
Principalmente famianan cu a conta cu dos of mas yiu cu tin 
cu atende scol pa sigura nan futuro pero e situacion finan- 
ciero di hopi di e famianan aki, ta pasando caba den un situ- 
acion hopi delicado y den mayoria di caso, hopi tristo. 


Pa colmo henter comunidad ta wordo confronta c’un infla- 
cion cu no ta mustra di lo stabilisa y para keto un rato, al 
contrario tumando na consideracion tur medida nobo cu 
ainda gobierno tin cu introduci durante di 2023, e situa- 
cion lo empeora mucho mas y converti su mes den un di 
e crisisnan economico mas grandi cu pueblo a yega di 
enfrenta. 


Combersando cu varios tata y mama di famia, nan ta 
considera cu pa algun tempo caba, un papel di 100 florin cu 
tin un Yuwana riba dje, masha dia e bestia aki a baha na awa 
y core bay, ya cu e suma aki a perde entre 30% pa 40% di 
su balor. 
SKOA a anuncia caba cu placa di scol pa tanto pa scolnan 
preparatorio (Kleuter), scolnan basico y scolnan MAVO, e 
tarifa lo aumenta mientras cu e placa pa loke ta airco geld, 
ta keda mesun cos. 


Pa scol preparatorio, a stipula un aumento di 75 florin 
caminda mayornan di cada mucha lo tin un paga 250 florin 
entrante e siguiente aña escolar y pa scolnan basico, tin 
un aumento di 100 florin caminda proximo aña di estudio 
mayornan tin cu paga 275 florin mientras cu hobennan cu 
ta atende scolnan MAVO, mayornan tin cu paga tambe 100 
florin extra loke ta bira 350 florin pa cada studiante. 


SKOA a duna e impresion dado momento cu e parti positivo 
ta cu e ‘aircogeld’ ta keda mesun cos, esta di 150 florin pa 
alumno, loke ta nifica cu en total un mucha cu ta atende kleu- 
terklas, su mayor tin cu paga 400 florin, si mesun mayornan 
aki tin un yiu na basisschool, e tin cu paga un suma total di 
425 florin mientras cu si e pareha tin un yiu mayor ta atende 
MAVO, e mesun mayornan aki lo tin cu un suma di 500 florin. 


Pues un famia cu tin tres yiu na tur tres nivel di scol, e 
mayornan aki so lo tin cu prepara pa paga un suma di astro- 
nomico di 1325 florin pa aña, cual suma ta den cercania di 


loke ambos mayor tin como salario na un of otro empresa. 
Mayoria di famianan aki na Aruba tin mas cu un yiu loke ta 
mustra con serio y con delicado e situacion aki lo bira anto 
aki ainda no ta papia di loke uniform di scol lo bay costa ya 
cu esey no a wordo menciona mes. 


Mirando cu ainda ta papiando di impuesto na frontera, ta 
papia di introduccion di un BTW, ta papiando di cobransa 
di multanan atrasa den trafico, aumento continuo di prijs 
di gasolin, aumento di awa y coriente, aumento di prijs di 
seguro, practicamente ya caba por anticipa cu pa proximo 
aña escolar, den algun famia lo tin muchanan cu lo no atende 
scol ya cu placa no ta yega. 
SKOA ta papia di un areglo di pago, cu por pasa y regla esaki 
pero den pasado tambe hopi mucha no a ricibi nan rapport 
of diploma ya cu nan mayornan no a cumpli cu schoolgeld 
prescribi ya cu no tin manera pa paga esaki. 


Ta mas cu claro cu e maniobranan financiero aki, cu a bira 
posibel pa e falta di cumplimento di un gobierno cu a prim- 
inti algo totalmente diferente, ta ocasiona e tipo di situa- 
cionnan delicado aki y por spera cu hopi hoben lo subi 
mercado laboral pa yuda famia pa sobrevivi e lucha contra 
pobresa. 


Aumento di ‘schoolgeld’ 


Famianan cu varios yiu tin cu 
dicidi cual yiunan lo keda den scol 

M 
inisterio Publico y Cuerpo Policial di Aruba a tene na 
November y December 2022 un accion pa recolecta 
arma di candela ilegal, caminda personanan por a entrega 
armanan di candela sin core riesgo di wordo persigui despu- 
es. Cu e meta aki a pone containernan special color blauw 
na warda di polis na San Nicolas y na Oranjestad. 


Hendenan a haci bon uzo di e oportunidad aki. En total a 
entrega 8 arma, di cual 3 ta pistol, 3 ta revolver y 2 ta arma 
di presion di gas (BB-guns). Un BB-gun ta sirbi pa menasa 
hende y p’esey cu nan tambe ta prohibi. Ademas a entrega 
mas of menos 500 pida municion. 


E containernan blauw den cual e armanan por wordo entrega 
ta para na e mes lugar na warda di polis na San Nicolas y 
Oranjestad. Si tin personanan lesando e relato aki cu kier 
laga un arma, parts di un arma of balanan den e container 
na San Nicolas of na Playa sin cu esey tin castigo, anto ta 
keto bay posible. 


E containernan lo wordo habri di nobo riba diasabra 4 di 


maart venidero y lo keda habri te cu 4 di juni 2023. Durante 
e periodo aki lo ta posibel pa entrega otro tipo di arma 
tambe, manera por ehempel cuchiunan, machetenan, skin- 
ups y pepperspray. 


Na inicio tabatin ainda e cuestion cu tin camara dirigi riba 
e containernan, pero mientrastanto tur hende sa cu a kita e 
camaranan. Bo persona por anonimamente entrega arma of 
municion. 


Ministerio Publico y Polis ta haci un biaha mas un yamada 
urgente na personanan cu tin arma na cas of cu tin conoce- 
mento di un arma, pa bin entrega esaki. Banda di armanan 
di candela, ta ricibi awor tambe cuchiu y otro tipo di arma. 
Peticion di polis ta pa entrega e armanan di candela paketa 
pa evita malentendimentonan y accidentenan. 
Otro tipo di arma no mester wordo paketa. 


Cu entrega di arma y balanan, Aruba ta birando mas safe. 
Ban nos tur pone di nos parti pa tene nos isla un luga hopi 
safe. 


Containernan blauw habri entrante 4 di maart pa entrega di tur sorto di arma 
Un total di 8 arma entrega 
den e prome accion di 2 luna 

M 
inister di Energia, Glenbert Croes, a baha 
di Caracas, pa Colombia, di Ecuador pa 
Den Haag, buscando algo pa convence pueb- 
lo cu e ta haciendo algo pa baha prijs di awa y 
coriente. Tin cu mustra cu e plan ta funciona- 
ndo ya cu tin dialogo tumando luga, tin dife- 
rente intento cu ta wordo haci, ta papia hasta 
cu a baha algun boiler pero cu e prijs no a baha 
ainda, tin reduccion di petroleo riba mercado 
mundial pero esaki no ta ser mira aki na Aruba. 


Mesun Minister Glenbert Croes como minister 
di labor, a yega di crea e asina yama “CITGO 
DESK” na porta di refineria y a cu su gobierno 
mes kier a registra peticion pa empleo di tur 
hende cu ta buscando un trabou den e refineria 
na 2017. Mesun gobierno di Minister Glenbert, 
mas tanto su prima Prome Minister Evelyn 
Wever Croes, a pidi bufete di abogado pa busca 
un forma legal pa kibra e acuerdo cu gobi- 
erno tabatin cu CITGO y a permiti e compania 
Mericano aki bandona Aruba sin pasa e multa 
di 300 miyon dollar. 
Na 2021 Minister Glenbert Croes den nomber 
di su gobierno, a dicidi di firma un acuerdo di 
cooperacion pa WEB Aruba NV cu e compania 
conoci te cu awor como Eagle LNG cu te dia 
di awe ainda no tin nada concreto of un fecha 
caminda e compania aki lo “inverti” sikiera un 
$$ den e proyecto aki pero simplemente no tin 
nada, net nada. 
Si gobierno a firma un asina yama “Non 
Disclosure Agreement” esta un NDO caminda 
aparentemente ni gobierno sa kico Eagle LNG 
lo bay haci y con e lo transforma WEB Aruba 
NV den un placa di energia cu ta wordo opera 
pa gas. Minister Glenbert Croes a biaha aña 
pasa na Ecuador caminda el a topa c’un gober- 
nante di e pais cu a bira su amigo y kende lo bay 
yuda Aruba ricibi petroleo na prijs barata pero 
e amigo mester a retira pa motibo di actonan 
incorecto. El a bolbe biaha pa Ecuador y a bin 
splica e bentaha cu Aruba lo tin cu e pais aki 
y cu esaki lo bay yuda na reduci prijs di awa y 
coriente. 
Mesun tempo ey Ecuador a Sali riba un lista 
di entre e paisnan mas pober di e continente 
y tambe a bin realisa cu e distancia for di 
Ecuador pa Aruba lo ta asina grandi cu e lo no 


“Non Disclosure Agreement” cu LNG 


Lo stroba tur intencion pa reduccion di awa y coriente 


yuda reduci e prijs di awa y coriente. 
Na inicio di 2023, Minister Glenbert Croes a baha cu avion na Schiphol y a 
bay directamente Den Haag pa papia riba un posibel plan pa un planta di 
“hydrogen” cu tambe lo bay yuda na baha prijs di awa y coriente. Hasta 
Minister Plenipotenciario Ady Thijssen a reuni cu e grupo aki y e siman aki 
Minister Glenbert Croes a bolbe para dilanti mesun pueblo di Aruba aki, pa 
bolbe papia riba reduccion di prijs di awa y coriente pero caminda manera 
tabata si spera, el a mustra cu no tin fecha ainda pa esaki tuma luga. 


LOCURA 
Kisas tabata un momento di locura pero den e conferencia di prensa 
di Minister Glenbert Croes, el a duna indicacion cu siendo Minister den 
Gabinete Wever Croes II, el a converti su mes den representante y 
promotor di Eagle LNG. Glenbert a mustra cu e lo bolbe firma un MOU e 
biaha aki cu e compania di Hydrogen Valley di Hulanda pa despues cu e 
firma esaki, e lo presenta e plan di e grupo Hulandes na Eagle LNG pa mira 
si nan por traha hunto. 
Impresionante tabata e expresion cu Minister Glenbert a haci relaciona cu 
Eagle LNG bisando: “si Eagle LNG por hala atras” dunando indicacion cu 
gobierno di Aruba no por negocia cu e compania Hulandes si Eagle LNG 
no aproba esaki ya cu tin un acuerdo riba mesa y segun e mandatario, e 
ta kere cu Hydrogen Valley lo inclui Eagle LNG den su proyecto y asina 
gobierno di Aruba y WEB, e ora lo no tin cu paga daño y perhuicio na e 
compania cu plan grandi pero cu capacidad financiero ‘non existing.” 

D 
iahuebs mainta tabatin un reunion hopi interesante cu 
Minister di Energia Sr. Glenbert Croes riba e topico re- 
duccion di tarifa di awa y coriente. Den e reunion tambe ta- 
bata presente Director di WEB Aruba nv. Sr. Alfredo Koolman, 
Director di ELMAR nv. Sr. Anthony Irausquin como tambe Di- 
rector di Utilities Sr. Anthony Rojer. Den un declaracion di Sr. 
Rojer despues di e reunion, e la bisa di ta trahando continu- 
amente pa por ofrece un miho tarifa pa comunidad. For di 
aña pasa 2022, WEB a absorba e aumento di tarifa pa shete 
luna door di e aumento drastico di e Heavy Fuel Oil, resulta- 
do cu e tarifanan mester a wordo ahusta na september. 


Despues di seis luna a evalua atrobe pa wak con e tarifa riba 
mercado ta bay pa asina sinta hunto atrobe pa mira con ta 
bay reduci e tarifanan di awa y coriente. Pa Sr. Rojer diahuebs 
mainta tabatin un bon reunion mirando cu ta cumpliendo cu 
e lendersnan y recuperacion di e companianan ta bayendo 
den bon direccion. Despues cu 2022 a cera cu WEB su 


perdida di casi 40 miyon florin dor di absorba e aumento di 
e Heavy Fuel Oil, awor aki ta premira cu por reduci e tarifa 
gradualmente ora cu por, depende di e mercado. Si por hacie 
lo hacie pasobra e meta principal ta pa duna e comunidad 
e miho tarifa cu por. Director di Utilities Sr. Anthony Rojer 
a bisa cu ta trahando hunto pa yega na solucionnan cu ta 
beneficioso pa tur. 


Director di Utilities Sr. Anthony Rojer 


Ta trahando continuamente pa ofrece un 
miho tarifa di awa y coriente na comunidad 


C 
uminsando diabierna 14 di April, 2023 Oficina Central 
di Estadistica (CBS) ta organisa un censo economico 
esta e “Economic Census 2023”. 


E censo ta toca temanan manera e actividad economico 
cu compania ta eherce, pero tambe temanan relaciona na 
empleo manera, cantidad di empleadonan, suma total di 
salario paga y vacaturanan disponibel. Tambe lo toca e tema 
di digitalisacion. 


Pa e censo aki ta uno exitoso, CBS ta buscando personanan 
cu lo desea di fungi como encuestado sea full-time of part- 
time. Mirando cu e censo ta dirigi riba companianan (enti- 
dadnan) cu ta eherce un actividad economico, e orarionan 
di entrevista ta depende di e dianan y orario di trabou di e 
entidadnan cu ta bay wordo entrevista. 


Pa fungi como un encuestado, mester: 
• por traha cu un Tablet 


• por lesa, skirbi y papia Papiamento, Ingles, Hulandes y 
Spaño 
• tin por lo menos 21 aña di edad 
• tin por lo menos un diploma di MAVO 
• ta un residente di Aruba (persoonsnummer) 
• tin un rijbewijs valido y un medio di transporte propio 
• ta compromete su mes pa asisti na 2 training obligatorio 
• ta disponibel full-time y/of part-time durante e periodo di 
14 di april 2023 te cu 30 di juni 2023 
• ta disponibel pa traha den siman y den weekend. 


Tur persona cu ta cumpli cu e rekisitonan menciona por 
solicita pa ta un encuestado, tanten cu nan ta disponibel 
durante e periodo menciona. 


Pa solicita of pa mas informacion por yama libremente na 
telefon: 524-7417 of por manda un e-mail na ec2023@cbs. 
aw. Lo haya un formulario digital pa yena via e-mail. 


Oficina Central di Estadistica ta buscando encuestado 
full-time part-time pa e Economic Census 2023! 

O 
ficina Central di Estadistica (CBS) ta anuncia cu nan lo 
organisa un censo economico yama “Economic Census 
2023”, cual ta un conteo di tur negoshinan y fundacionnan 
na Aruba, for di 14 di april 2023 te cu fin di juni 2023. Com- 
panianan (entidadnan) cu ta eherce un actividad economi- 
co lo wordo puntra pa duna entre otro datonan relaciona cu 
nan actividad economico, cual ta e productonan y of servi- 
cionan cu nan ta provee, pero tambe cual productonan y of 
servicionan ta forma parti di e gastonan mas grandi pa fun- 
cionamento di e entidad. 


Ademas lo puntra e entidadnan pa datonan relaciona na 
empleo manera, cantidad di empleadonan, suma total di 
salario paga y vacaturanan disponibel. Tambe lo puntra nan 
tocante digitalisacion (si ta haci propaganda y/ of bende 
productonan via website of social media). Entidadnan den e 
sector di agricultura, pesca y cria lo haya preguntanan extra 
mirando e importancia duna na e sector aki. 


E “Economic Census 2023” tin diferente meta. Uno ta pa 
genera un mihor bista instantaneo di tur entidad fisico cu 
ta activo na nos pais y asina duna un bista riba e structura 
di e economia di Aruba. Alabes e datonan colecta ta yuda 
CBS update su registro di negoshi. Cu e datonan obteni 
e departamento di National Accounts di CBS por cumpli 
tambe cu standardnan internacional di National Accounts 
cualnan lo wordo actualisa den e manual nobo “SNA 2025” 
di United Nations. E enquesta aki ta di importancia tambe pa 


por compila e “Supply and Use Table (SUT)” nobo pa asina 
por keda calcula e GDP na e forma mas adecua y actualisa. 
Banda di e metanan aki, e Censo Economico ta haci posibel 
pa CBS raporta datonan economico na organisacionnan 
internacional (manera World Bank y United Nations), segun 
e standardnan rekeri internacionalmente. 


E censo lo wordo ehecuta den un forma digital (pa medio di 
un tablet) unda cu desde 14 di April 2023 encuestadonan 
asigna lo haya instruccion pa acerca tur entidad na unda un 
actividadnan economico ta tuma lugar. E encuestado lo haci 
e entrevista of puntra e representante di e entidad pa un cita 
pa haci e entrevista preferiblemente den e mesun siman. Lo 
ta di aprecia si e representante ta bon informa di e entidad. 
En principio e representante ta e persona encarga cu e parti 
financiero di e compania. Naturalmente e datonan colecta 
lo wordo publica solamente den un forma agrega y CBS ta 
garantisa e privacidad di cada entidad conforme nos leynan. 


Na comienso di april 2023 CBS lo traha un checklist di tur 
informacion cu e censo ta pidi pa asina representante di e 
entidadnan tin esakinan disponibel pa por haci e bishita di e 
encuestado mas efectivo posibel. Lo ta posibel pa completa 
e cuestionario online y por download esaki hunto cu e check- 
list for di e website di CBS. 


Si algun empresa of organisacion ta desea un sesion infor- 
mativo tocante e “Economic Census 2023” por pidi pa 
esaki na ec2023@cbs.aw. Pa tur otro informacion por tuma 
contacto cu CBS durante oranan di trabao na 524-7433 of 
por bishita e website di CBS na www.cbs.aw 


C 
amara di Comercio y Minister Geoffrey Wever di Asun- 
tonan Economico ta reuni varios biaha pa aña pa asina 
discuti topiconan relaciona na economia di Aruba. 
Pa prome biaha Minister Wever a ricibi Sr. Gavril Mansur den 
su rol como Presidente nobo di Camara di Comercio. E topico 
nan cu a ser discuti ta entre otro e progreso di e UBO register, 
cual ta avansando manera plania. Tambe Camara di Comercio 
a trece varios punto dilanti relaciona cu e reforma fiscal y 
introduccion di BBO na frontera. Na final Camara di Comercio 
y Minister Wever a papia ampliamente di e plannan di desa- 
royo di centro ciudad di Oranjestad y San Nicolas. 
“Semper ta un placer pa intercambia di idea cu Camara di 
Comercio, semper nan ta duna un contribucion positivo y 
real,” segun Minister Geoffrey Wever. 


Economic Census 2023 


Minister Geoffrey Wever a reuni cu 
presidente nobo di Camara di Comercio 

C 
omo ex minister di enseñanza y actual parlamentario 
pa Partido di Pueblo Arubano (AVP), mr. Arthur Dowers 
a sintie personalmente yama pa lanta y para contra e abuso 
cu Gabinete Wever-Croes II ta cometiendo, un biaha mas, 
contra e pueblo di Aruba. Para pafo di edificio di Stichting 
Katholieke Onderwijs Aruba (SKOA), Dowers a denuncia e 
abuso cu kier comete pa medio di un aumento drastico den 
e tarifa di schoolgeld. 


A cuminsa lagando medionan di comunicacion scucha un 
grabacion di e actual Prome Minister, tempo cu e tabata den 
oposicion, caminda el a pretende di demostra compasion 
pa e mayornan cu mester paga schoolgeld door di priminti 
cu, si e ta den gobierno, lo elimina esaki. Cinco aña mas 
laat, nada di esey a tuma luga y mas bien e situacion ta 
empeora cu su bendicion. Dowers a califica esaki como e 
tipico politica barata di MEP. “Awe nos ta den e realidad cu 
Evelyn Wever Croes ta bay bati e pueblo cu medida atrobe.” 


E anuncio di e siman aki di parti di SKOA ta representa e 
aumento di mas grandi den historia di schoolgeld na Aruba. 
Loke ta mas tristo, segun e parlamentario, ta cu Wever-Croes 
ta e gobernante cu, despues cu su primo a keda sentencia 
pa corupcion, kita for di trabou y obliga di paga bek loke el 
a horta, a dun’e trabou bek den un departamento cu ta cay 
bou di dje y awendia e primo ey ta gana 10 mil florin pa luna 
di Pais Aruba. 
Tempo cu tabata den oposicion a argumenta na gobierno cu 
ta djis 2.5 miyon mester duna SKOA y por haya esaki door 
di no biaha y fiesta, pero awendia e ministernan di Gabinete 
Wever-Croes II ta na tur continente biahando rond mundo 
mientras ta castiga pueblo cu tur sorto di medida. Y e unico 
argumento cu esunnan di MEP por a pensa pa defende e 
maltrato aki ta pa bisa cu creche ta costa mas cu scol. 


“E cos aki ta un abuso y un inhusticia masha grandi,” Dowers 
a declara argumentando cu no por ta posibel cu bo a prim- 
inti e pueblo aki 2.5 miyon extra pa percura cu ningun hende 
ta paga pa schoolgeld. “Boso a horta placa for di cria- 
turanan inocente di e pais aki y boso ta perhudicando nan,” 
el a culmina bisando. 


FACEBOOK: 
Aruba ta conoce e aumento di mas drastico den schoolgeld 
cu bendicion di Evelyn Wever-Croes. 


INSTAGRAM: 
Eliminacion di schoolgeld ta otro promesa falso for di e 
politica barata di MEP. 


mr. Arthur Dowers: 


Ta prefera aumenta schoolgeld 
prome cu baha salario di primo 

U 
n di e topiconan cu a atende den e prome dia di e con- 
sulta interparlamentario tumando luga na Corsou e si- 
man aki tabata esun di fluho di migrantenan. Como un di e 
delegadonan di Aruba, un di e islanan mas afecta pa e situa- 
cion aki, mr. dr. Ryçond Santos do Nascimento a sa di sigui 
e dialogo di cerca y participa pa percura cu e punto di bista 
di nos comunidad tambe ta keda bon estableci. Santos do 
Nascimento a indica cu den maneho di e problematico, no 
mag di lubida e cumplimento di e derechonan humano y den 
esaki reino completo tin un responsabilidad. 


Tampoco, segun e parlamentario, por lubida cu ta un situ- 
acion extraordinario ta forsa un persona cu ta biba na 
Venezuela pa tuma e decision di risca su bida subiendo un 
boto pa crusa lama, sin sa kico e autoridadnan di su propio 
pais por haci contra dje, sin sa si e lo yega su destino of muri 
den un naufragio, manera cu a mira den algun caso sosode 
caba. Si ta logra yega, ainda tin e incertidumbre enorme 
tocante kico lo pasa cu ne. 


“E manera facil pa papia di e asunto aki ta pa bisa cu 
Venezuela mester soluciona e problema, pero e realidad ta 
cu na momento cu abo como pais ta wordo confronta cu 
un situacion asina, nos mester corda cu ta trata di hende; 
sernan humano,” asina Santos do Nascimento a declara 
recordando cu mester trata nan cu e respet y dignidad nece- 


sario. 
Naturalmente ta surgi henter e tema di capacidad cu cada 
isla tin. “Den e ambito ey ta importante pa nos corda cu 
derecho humano ta, na prome luga, un responsabilidad di e 
paisnan,” e parlamentario a splica bisando acerca cu e ora 
ey reino tin un responsabilidad pa garantisa nan, mientras 
cu cada pais tin e responsabilidad di busca ayudo interna- 
cional riba e problematica p’asina por soluciona proble- 
manan cu ta trata sernan humano. 


E Interparlamentaire Koninkrijksoverleg (IPKO) ta un 
encuentro bi anual cu ta tuma luga un biaha na Hulanda y 
otro den e Caribe Hulandes y ta conta cu e participacion di 
delegacionnan parlamentario for di Eerste y Tweede Kamer, 
parlamento di St. Maarten, Corsou y Boneiro. E reunion a 
cuminsa diamars y ta conclui diahuebs awo. 


FACEBOOK: 
Djis bisa cu Venezuela mester drecha su situacion no ta bay 
soluciona e problema di inmigracion ilegal. Ta e responsab- 
ilidad nos y di Reino pa percura cu ta cumpli cu derecho 
humano y busca asistencia internacional si ta necesario. 
INSTAGRAM: 
Reino tin e responsabilidad di garantisa derecho humano 
mientras ta atende cu inmigracion ilegal. 


Ryçond Santos do Nascimento: 


Den maneho di inmigracion ilegal 
no por laga derecho humano afo 

D 
urante conferencia di Prensa, Minister Maduro a spli- 
ca riba e reunion publico pa formalisa e yudansa cu a 
wordo duna via Qredits durante pandemia na 100 negoshi 
chikito na Aruba. 


Economia grandemente afecta pa e lock-down 
E mandatario a bay bek den pasado recordando con dia 15 di 
maart 2020, e fronteranan di Aruba a wordo cera pa motibo 
di e pandemia. Esaki a trece Aruba su economia den un situ- 
acion hopi dificil pa e companianan mediano y chikito, cu ta 
representa 90% di nos economia. Comercio no tabata sa 
con lo bay haci y tabata preocupa con lo bay cumpli cu nan 
trahadonan y compromisonan di fin di luna. 


Yudansa tabata wordo pidi di tur caminda y na momento 
ey ya Gobierno tabata trahando riba e yudansa cu lo por 
wordo brinda na companianan chikito pa surpasa e efecto di 
pandemia. Na e momentonan ey Standard & Poors’ ta trece 
dilanti cu Aruba su economia lo ta esun cu mas lo wordo 
afecta y ta premira cu Aruba lo perde 44% di su economia 
debi na e lock-down, debi cu Aruba su economia ta draai 
riba turismo cual mundialmente a wordo afecta grande- 
mente. Esey tabata e scenario cu nos Pais tabata aden na 
momento cu decisionnan mester a wordo tuma. 


Peticion di Qredits pa yuda cu microcredito 
Minister Maduro a splica cu Gobierno a haya un peticion 
dia 16 di april 2020 di Qredits pa nan por duna un micro- 
credito special y hunto cune guia na companianan chikito y 
mediano pa nan surpasa e pandemia. E mandatario a evalua 
e peticion y a pidi Departamento Economico y Departamento 
di Finansa pa yuda pa asina por a brinda e ayudo aki na e 
companianan chikito via Qredits. 


Ministernan a informa Parlamento di e yudansa ofreci 
Dia 1 di juni 2020 Minister President y Minister Maduro a 
manda un carta pa informa Parlamento kico ta wordo haci 
pa yuda wanta e economia di Aruba durante e pandemia. E 
mandatario a splica cu a introduci Alivio Fiscal, FASE, Sosten 
Financiero pa kwartaal na companianan chikito y mediano, 
Loonsubsidie y un microcredito cu condicionnan atractivo 
via Qredits. Pa locual ta Qredits, na e momento eynan a 
splica Parlamento cu lo trata di un ayudo di 250 mil florin 
pa yuda cu microcredito na companianan chikito y mediano 


den e periodo di crisis. Mester corda cu na e momento ey 
Parlamento di Aruba no tabata tene reunion normal y cu 
Gobierno tabata trahando cu skeleton crew. Pues no por a 
yama reunion pa pidi apoderacion adelanta, pero si a manda 
e carta cu splicacion di e yudansa bisando cu lo integra 
esaki den Presupuesto 2020 pa su aprobacion y despues pa 
su formalisacion. Parlamento a aproba Presupuesto 2020 
unanimamente y hasta Parlamentarion Dowers, Wyatt-Ras y 
Lopez-Tromp cu awe ta cuestiona, e tempo ey a vota pro pa 
duna e yudansa via Qredits. 


Si no a actua di biaha, awe e debate lo tabata otro 
Minister Maduro a indica cu na momento di lock-down 
tur wowo tabata riba Gobierno, pendiente di ki yudansa 
Gobierno lo brinda. E mandatario a cuestiona cu si Gobierno 
no a brinda ayudo, ta kende otro lo mester a bay yuda e fami- 
anan cu a perde nan negoshi? Con nan lo a haci pa surpasa 
e momento dificil ey? Un cos ta sigur, si no a yuda, economia 
di Aruba lo a kibra y awe e debate lo tabata otro. Awe nos 
lo a tende cu Minister Maduro no a saca un man pa yuda 
y a laga 100 compania bati bancarota y mas di 100 famia 
keda sin entrada. IMF mes a raporta cu ta danki cu Gabinete 
Wever-Croes a actua di biaha, Aruba su economia y bida di 
hende a keda salba. 


Ta traha semper den cuadra cu ley ta brinda 
Na final di e conferencia di prensa, Minister Maduro a 
subraya cu Gobierno a traha na un manera responsabel y 
dentro di e cuadra cu ley ta brinda pa actua den momen- 
tonan excepcional manera un pandemia. Como Minister 
encarga cu Finansa y Asunto Economico e tempo eynan, a 
actua corecto, a evalua e cuadro di ley y a uza e espacio cu 
ley mes ta brinda pa actua durante un momento di crisis 
asina. 
Durante pandemia Minister Maduro no a perde cabes, pero 
a tuma decision y a informa Parlamento di Aruba debidam- 
ente. Pueblo por tin e trankilidad cu e mandatario ta haci un 
trabao responsabel pa Aruba por a enfrenta y awo surpasa e 
situacion financiero dificil cu e pandemia a hinca Pais Aruba 
aden. 


Durante Conferencia di Prensa Minister Maduro a splica: 
A brinda ayudo na Qredits 
pa por salba 100 compania 
chikito den pandemia 


Gobierno a tuma decision y a informa Parlamento debidamente 


Diabierna, 3 Maart 2023 
AWEMainta 
POLITICA 
13 


R 
ecapitulando loke tabata diamars como prome dia di 
Interparlamentaire Koninkrijksoverleg (IPKO), delega- 
do di Aruba y parlamentario di Partido di Pueblo Arubano 
(AVP), mr. Gerlien Croes ta pronostica cu lo tin un par di dia 
interesante nan dilanti caminda un di e topiconan cu lo re- 
salta sigur ta esun di sclavitud y colonialismo. Di otro ban- 
da, a papia tambe caba riba e fluho di inmigracion ilegal y 
con esaki ta afecta e paisnan den reino. Croes a señala cu 
entre Hulanda, St. Maarten, Corsou y Aruba a dialoga riba 
con maneha esaki y yega na e infrastructura y recursonan 
necesario. 


Despues di a ricibi un presentacion riba e ultimo desaroy- 
onan di cada pais den reino, e prome sesion di e consulta 
interparlamentario a bay di biaha pa toca temanan impor- 
tante manera ta COHO y Landspakket. Adicionalmente, a 
nota con e nivel di sensibilidad a aumenta ora cu a papia di 
sclavitud y colonialismo; un topico cu ta bin bek riba agenda 
pa diahuebs proximo. “Ta topico cu a touch hopi di e islanan, 
pero tambe di banda di Hulanda,” asina Croes a expresa 
indicando cu den e sesion a papia di colonialismo moderno. 


Manera ta conoci, algun luna atras gobierno Hulandes a pidi 
disculpa na e islanan pa e pasado di sclavitud. Y aunke no tur 
isla a acepta e disculpa, Hulanda a pone un fondo disponibel 
pa tur na balor di 200 miyon florin, como compensacion, pa 


inverti den diferente proyecto. 


Ora cu a papia di e fuentenan di inmigracion ilegal, e parla- 
mentario a cuestiona e secresia cu cual a trata henter e 
asunto aki y esun di reapertura di frontera cu Venezuela. 
“Por resumi cu tur e islanan tin un reto hopi grandi y nos ta 
wak cu e pregunta ta bira: con nos ta bay pak esaki aan y 
kico ta infrastructura y e recursonan financiero cu e islanan 
tin pa por soluciona, of en todo caso soluciona e retonan 
mas principal cu tin pa loke ta inmigrante?”. 


E Interparlamentaire Koninkrijksoverleg (IPKO) ta un 
encuentro bi anual cu ta tuma luga un biaha na Hulanda y 
otro den e Caribe Hulandes y ta conta cu e participacion di 
delegacionnan parlamentario for di Eerste y Tweede Kamer, 
parlamento di St. Maarten, Corsou y Boneiro. E reunion a 
cuminsa diamars y ta conclui diahuebs awo. 


FACEBOOK: 
Reparticion di poder y falta di reconoce paisnan den reino 
como igual ta trece sentimento mixto y marga ora yega na e 
topico di sclavitud y colonialismo. 


INSTAGRAM: 
Falta di igualdad ta produci sentimento mixto ora ta papia di 
sclavitud y colonialismo. 


mr. Gerlien Croes: 


Diahuebs lo ta un dia interesante ora di 
papia di sclavitud y colonialismo moderno 

E 
parlamentario di AVP a resumi algun di e topiconan cu 
a trata durante e di dos jornada di IPKO e siman aki na 
Corsou. Un cu sigur a resalta ta un presentacion cu a bin 
di sorpresa tocante proteccion di data como parti di e Rijk- 
swet. Representantenan di Aruba, mescos cu di otronan is- 
lanan den Caribe Hulandes a reacciona riba e informacion 
inespera aki y a conclui cu mester di mas informacion prome 
cu por formula un posicion riba dje. 


Tabatin discusion entre diferente grupo di trabou caminda 
a papia di pobresa y empleo cu tur e paisnan di acuerdo cu 
pobresa a aumento door di pandemia, pero tambe door di 
e condicionnan cu tin inclui den e Landspakket duna na e 
islanan di Caribe Hulandes. 


Pa loke ta enseñansa, a manifesta cu mester di, ademas di 
un miho supervision y regulacion riba e diferente scol cu ta 
lantando den e paisnan manera paddestoel. “Ta importante 
pa keda papia di enseñanza pasobra ta un parti di e land- 
spakketten cu ta bin dilanti,” según Wyatt-Ras. Mescos ta 
conta pa e topico di clima y medio ambiente. Den e ultimo 
aki ta boga pa mas conscientisacion riba cada pais y coop- 
eracion entre tur. 


Durante e consulta interparlamentario bi anual, no tur pais 
ta di acuerdo cu loke nan a haya pa tende tocante protec- 


cion di data. “Nos a haya nos confronta cu un presentacion 
sin informa pakico of dicon,” Wyatt-Ras a indica; pa cual a 
palabra cu ta bay bek na cada gobierno pa puntra exacta- 
mente kico ta loke nan kier cu esaki. 


Entre e preocupacionnan di e parlamentario tin e informa- 
cion priva di bo ciudadano y e peliger di esaki. Mester salva- 
guardia nan siguridad y mester ta hopi cla kico e ta, segun e 
parlamentario di AVP. Islanan ta haya e impresion cu a base 
di e Landspakket kier atende cu cierto topico den IPKO, pero 
no por laga Hulanda impone, mientras cu di nan banda, 
islanan CAS tambe tin aspectonan cu nan ta haya ta impor- 
tante pa atende y no cu e ta bin riba agenda riba instruccion 
di Binnelandse Zaken (BZK). 


FACEBOOK: 
Asunto cu ta regarda e informacion priva di ciudadanonan 
ta hopi delicado y nos kier haya tur informacion di gobierno. 
Topico di proteccion di data como parti di Rijkswet ta algo 
cu AVP ta pidi Gabinete Wever-Croes II pa bin Parlamento 
papia di dje. 


INSTAGRAM: 
Mester salvaguardia e privacidad di nos ciudadanonan. 
Gobierno mester comparti cu Parlamento kico e idea tras di 
proteccion di data den Rijkswet. 


Drs. Mervin Wyatt-Ras 


Gobierno mester informa mas di e proteccion 
di data cu kier bin cu ne den Rijkswet 

D 
urante Rueda di Prensa di Gobierno, Minister Glenbert 
Croes a elabora riba e trabounan di recuperacion riba 
e infrastructura di refineria, cu pa hopi aña a keda para. Un 
di e aspectonan cu e mandatario di Energia ta presiona riba 
dje ta siguridad energetico cu tabata un cos cu semper a 
preocupa e mandatario, cu ta urgente y cu tin tur su aten- 
cion. Kico kiermen ‘e infrastructura esencial pa percura pa 
siguridad energetico’, e mandatario a continua splicando; 
“Supply di gasolin no por faya, supply di diesel no por faya, 
supply di jet fuel no por faya, supply di heavy fuel oil etc. no 
por faya. Tur loke cu ta importante y indispensabel pa nos 
economia local, no por faya, por lo cual tur infrastructura cu 
mester pa sigura importacion y distribucion di tur e com- 
bustibelnan esencial pa nos economi, no por. Pues mester 
haci e inversionnan necesario pa por sigura esaki.” 


Contestando pregunta di periodista referente e refineria, e 
mandatario a sigui splica cu mescos cu e dicho ta bisa cu 
un barco para no ta cobra flete, igual un refineria para no ta 
genera entrada. Minister Croes a sigui splica cu tur e parti 
bon di e refineria lo wordo reactiva cu tecnologia y energia 
limpi. Tur parti di e refineria cu no ta bon mas, lo bira parti di 
e componente di inversion den e Aruba Hydrogen Valley. Y a 
pesar cu hopi ta pensa cu e proyecto ta un soño di futuro cu 
lo tarda hopi pa bira realidad, e mandatario durante rueda 
di prensa a comparti un noticia publica e dia ey na Europa 
di e inversion cu ta tumando luga na paisnan Nordico unda 
cu tur 4 pais lo bay produci Green Hydrogen cu ta cla pa 
cuminsa cu suministro den 2023 mes. Esaki pa ilustra con 
lihe e proyecto di Aruba Hydrogen Valley lo por bira real- 
idad treciendo e spin off economico cu Aruba mester di dje, 
creando e segundo pilar economico cu lo pusha nos pais 
den e direccion di e prosperidad y bonanza cu nos pueblo 
merece. 


Minister Glenbert Croes a tuma na su encargo pa percura pa 
Aruba ta e prome den region cu e Aruba Hydrogen Valley. 


C 
ontinuando cu e esfuerso di Gobierno di Aruba pa baha 
e prijs di awa y coriente, Minister Glenbert Croes a reu- 
ni cu e directornan di e companianan estatal, Utilities, Web 
y Elmar pa continua cu e plan pa baha e tarifa di awa y cori- 
ente. Minister Croes a splica cu e plan ta den proceso y un- 
abes e ta cla, gobierno lo aprob’e pa asina, kisas na un for- 
ma gradual, cuminsa baha e prijs di awa y coriente. Gobier- 
no di Aruba naturalmente lo tene cuenta cu e recuperacion 
di e companianan estatal, pero semper lo tin como prioridad 
e bienestar di Aruba su comunidad. 


“Nos tur ta bringando pa e mesun causa: Alivia e bida pa 
tur famia na Aruba, pa henter e pueblo trahado, pa henter 
nos Pais. Esaki SEMPER ta nos PRIORIDAD.”, e mandatario 
a declara referente e reunion cu e companianan estatal pa 
baha prijs di awa y coriente. 
Tambe e mandatario a reitera e importancia di e acuerdo 
cu Aruba lo kier cera directamente entre Refineria di Aruba 
(RDA), Fuel Marketing Supply Aruba (FMSA) y PetroEcuador 
pa haya combustibel segun e specificacion- y exigencianan 
di WEB pero na un prijs hopi mas beneficioso cu e ta awo. 
Si Gobierno logra cera e acuerdo aki, esaki lo conduci cu lo 


por baha prijs di awa y coriente substancialmente y asina 
drecha e situacion di bida pa e comunidad di Aruba. 
“Pesey, como Minister di Energia, mi lo sigui persisti pa e 
acuerdo aki wordo cera lo mas pronto posibel”, Minister 
Croes a expresa. 


Como Minister di Energia e ta reafirmana comunidad en 
general cu proximamente e tarifa di awa y coriente lo baha 
y cu su persona y e directornan di e companianan estatal ta 
trahando duro pa haci esaki un realidad lo mas pronto cu ta 
posibel. 


Pa minister Glenbert Croes 
siguridad energetico 
ta un prioridad urgente 


Minister Glenbert Croes: 


Nos ta trahando pa cumpli cu nos pueblo y nos 
pais pa reduccion di tarifa di awa y coriente 

D 
iamars 21 di Februari abogado di 
Benito Sevinger, sr. David Kock, a 
anuncia cu sentencia di caso Avestruz 
lo ta riba 14 di April binidero. Esaki no 
ta bin como sorpresa ya cu Hues di e 
caso a bisa cu probablemente e lo dic- 
ta sentencia den e prome kwartaal di 
2023. Cu esaki e caso mas grandi den 
historia di Aruba di soborno, estafa di 
pais Aruba, abuso di funcion, labamen- 
to di placa y malversacion, lo conoce 
su prome veredicto. No ta desconoci 
cu Benny a bisa cu esaki ta un persecu- 
cion politico y cu e lo bringa su caso te 
den cassatie mescos cu Paul. Ministe- 
rio Publico a exigi pa Benny wordo kita 
di e passief kiesrecht pa un tempo di 
10 aña. Tambe un total di 914.651.72 
florin lo mester wordo kita for di dje y 
a exigi 5 aña di prizon pa Benny. Sigur 
e anuncio aki ta trece presion y panico 
den e seno di AVP. 


Reaccion di AVP 
Esaki no ta algo facil pa Partido AVP cu 
pa hopi tempo a tapa, brasa y aproba 
corupcion. Hamas un grito di condena 
y distanciamento a tuma lugar den 
nan seno di esnan cu a abusa y causa 
corupcion cu patrimonio y placa di pais 
Aruba. Politicamente nan ta muisstil, 
sin opinion y ta trata na desvia aten- 
cion den cualkier otro sombra cu nan 
por haya pa sconde aden. Mientras 
ta grita di e “bon comun” den cada 
bario loke nos por a bin ta mira cu tin 
un “silencio y tapamento comun” riba 
e casonan cu ta treciendo berguensa 
enorme riba nos nacion. 


Reaccion di Miguel Mansur 
Otro persona cu ta keto relaciona cu e 
corupcion cu ta reina den e signatura 


berde ta Mansur. No ta desconoci cu 
tin un sospechoso den e caso Avestruz 
di fam Mansur. E familiar aki a haya 
miyones den e organisacion criminal di 
Sevinger segun e requisitoire. Miguel 
tambe lo mantene silencio riba e caso 
despues di April 14? E lo condena e 
caso y esnan involvi? Mansur lo tin e 
curashi pa kibra silencio riba un caso 
den cual un di su familiarnan ta wordo 
menciona como sospechoso? Mansur 
ta un tiger cu of sin djente ora ta trata 
e caso IBIS y Avestruz? Tempo lo sa di 
mustra pueblo e colornan berdadero di 
Mansur. 


Kico ta bay sucede April 14 venidero 
ta Hues so sa awo. No ta pornada cu 


Mike “Bon Comun” Eman ta silencioso 
y perdi foi bista e simannan aki. Kico e 
lo tin di bisa awor cu sentencia final a 
cay den caso IBIS? Ainda Mike lo sigui 
tapa e abuso aki? E politiconan nobo a 
bisa di lo duna opinion ora cu sentencia 
final di IBIS lo cay y ora sentencia lo 
cay den prome instancia di Avestruz. 
Unda nan a keda nos no sa, pero 
ohala nan lo tin e curashi pa vocifera 
na fabor di pais Aruba. Ohala nan lo 
tribi pa vocifera cu e mesun intens- 
idad e corupcion di tur y no solamente 
di esnan cu ta cumbini nan. Ohala nan 
por representa e opinion y na defensa 
di pueblo y no solamente di un partido. 
Un partido den panico, un partido den 
desesperacion y silencio no comun. 


Parlamentario Marco Berlis (MEP): 


Lo conoce e sentencia den caso 
Avestruz dia 14 di april proximo 

D 
iahuebs mainta, Prome Minister Evelyn Wever-Croes a 
bishita Bureau Interne Diensten (BID), cu ta e departa- 
mento central cu ta administra tur documentonan di gobier- 
no. BID den e ultimo temponan ta trahando duro riba digi- 
talisacion y automatisacion di e procesonan pa asina cum- 
insa uza menos papel y traha mas digital. Mirando e impor- 
tancia di proyecto aki, Prome Minister kier a scucha di e de- 
partamento con e plannan ta bayendo pa cu esaki. Prome 
Minister a expresa di ta hopi contento di a scucha cu e plan- 
nan ta canando bon y cu pronto BID lo por brinda un servi- 
cio digitalisa na nan clientenan. 


Prome Minister su bishita na BID ta relata tambe cu ta Dia di 
Hende Muhe ta acercando y e tema e aña aki ta innovacion, 
con bo ta empodera hende muhe a traves di innovacion. 
Mirando cu BID a pasa ultimo tempo den hopi proceso di 
innovacion, tabata interesante pa scucha di nan, nan expe- 
riencianan pa cu esaki. Prome Minister a splica cu apesar cu 
no ta tur hende ta bay mes liher cu e cambionan den inno- 
vacion, en general e experiencianan ta positivo y e emplead- 
onan tin e animo necesario pa logra esaki. 


Durante su bishita, Prome Minister tambe tabata tin e opor- 
tunidad di reuni cu e empleadonan riba varios tema cu tin 
nan preocupa. E temanan tabata entre otro e empleadonan 
posicion huridico di trabou y di e presupuestonan. Durante 
e reunion aki, e empleadonan tabata tin e oportunidad pa 
trece tur nan preocupacionnan dilanti. 


Prome Minister a indica cu e reunion tabata uno positivo y cu 


mirando bek riba e tema di Dia di Hende Muhe cu ta innova- 
cion, esaki ta un ehempel con e hende muhenan ta haciendo 
den e ramo aki pa asina percura pa futuro generacionnan 
por probecha di dje. 


Den cuadro di Dia di Hende Muhe 


Prome Minister Evelyn Wever-Croes 
a reuni cu BID riba varios topico 

D 
iamars 28 di februari parlamentario Shailiny Tromp-Lee 
tawata tin e oportunidad pa hiba un discurso cortico. 
Parlamentario Tromp-Lee ta habri su discurso bisando cu e 
ta contento cu a logra haci COHO un onderlinge regeling. E 
scenario di tin 3 persona apunta door di Gobierno Hulandes 
pa dicidi riba 3 isla den Caribe y cu no ta politicamente re- 
sponsabel na niun hende, manera COHO tawata indica sigur 
no ta respeta e autonomia di Gobierno ni Parlamento di Aru- 
ba, Curaçao y Sint-Maarten. 


Pues ta contento cu tawata tin recepcion pa e peticion di 
cambio aki y cu a acepta pa sinta na mesa y negocia un 
onderlinge regeling cu ta positivo pa pais nan autonomia y 
tambe pa Hulanda por mantene cierto grado di control. 


Sinembargo, parlamentario Tromp-Lee ta lamenta cu ainda 
tin un rijkswet mas riba mesa, esta e RAFT. Sra. Tromp-Lee 
ta expresa den sala di IPKO: “E ta remarcabel awo, mien- 
tras cu Hulanda ta bezig ta atende cu e pasado di sclavitud y 
colonialismo, y cu den e temponan aki cu ta tratando deficit 
democratico cual ta un consecuencia di nos pasado, ainda 
Hulanda ta persisti pa impone un Rijkswet riba pais Aruba 
como condicion pa refinanciamento di nos debe. Hulanda 
kier haci esaki sabiendo cu e mayoria den parlamento no 
tawata y no ta di acuerdo cu con e proceso di e Rijkswet aki 
a cana y con el a culmina cu un ‘consensus obligatorio’.” 


Dia 21 di mei 2022 parlamento di Aruba a manda un relato 
unda ta cuestiona y haci yen di pregunta pa Gobierno di 
Hulanda riba e proceso y stipulacion di e dos Leynan di 
Reino aki. Lastimamente nos ta casi 1 aña mas leu y ainda 
Parlamento di Aruba no a ricibi contestacion riba e pregun- 
tanan haci pa asina haya claridad riba e con, y pakico di e 
dos leynan aki. E ta ainda incomprendibel dicon Hulanda no 
kier haci RAFT un punto di negociacion mescos cu a haci cu 
COHO unda ta respeta e autonomia di e paisnan. 


Finalisando, parlamentario Tromp-Lee a haci un peticion na 
tur presente pa ban bek na mesa di reunion, y yega na un 
areglo cu ta tene na cuenta e mesun argumentonan pakico 
COHO no ta riba mesa mas awe. Esaki ta necesario pa 
garantisa cu e historia colonial cu Aruba, Curaçao y Sint- 
Maarten tin cu Hulanda no persisti den presente y sigur 
no pasa pa futuro. Nos ta di acuerdo pa bini cu supervi- 
sion pero ta di opinion cu mester por regla esaki mediante 
Landsverordening existente unda ta ahusta esaki y asina 
inclui normanan nobo. 


Parlamentario Shailiny Tromp Lee den su disertacion na IPKO Curaçao: 


Hulanda kier trata deficit democratico y pasado di sclavitud 
y den mes rosea kier impone un Rijkswet riba islanan 

D 
epartamento di Cultura Aruba (DCA) bou di auspicio di 
Ministerio di Cultura ta organisa anualmente e proyec- 
to Arte di Palabra (AdP), competencia literario di poesia y 
cuenta cortico pa scol secundario. 
E aña aki lo ta bay ta e di 15 edicion di AdP Aruba cu lo tuma 
luga dia 16 di april 2023 na Cas di Cultura. 
Tur alumno di EPB, MAVO, HAVO, VWO di klas 1 te cu 6 y EPI 
klas 1- 2, por participa y por inscribi serca nan docente di 
Papiamento te cu dia 24 di maart 2023. 


Por participa den cuater diferente categoria: 
Poesia 
Poesia existente klas 1-2 
Poesia original, klas 1-2 
Poesia original, klas 3-6/ EPI klas 1-2 


Cuenta cortico 
Cuenta existente, klas 1-2 
Cuenta original, klas 1-2 
Cuenta original, klas 3-6/ EPI klas 1-2 


Ganado di cada categoria lo bay representa Aruba den e 
final di AdP ABC, cu ta competencia entre e ganadonan di 
Aruba, Bonaire y Corsou. 


AdP ABC lo tuma luga dia 14 di juli 2023 na Cas di Cultura. 


Pa mas informacion por yama na DCA su number di telefon: 
5822185 


F 
ilomena College MAVO ta e scol di 
Aruba cu ta focus tanto riba educa- 
cion como riba proyectonan den cua e tal- 
ento artistico y deportivo di cada alum- 
no ta central. Recientemente un grupo di 
miembro di fundacion Bernadina Growell 
tawata di bishita dunando e alumnonan 
un presentacion riba e bida di e fayecido 
cantante y mama di Aruba su cultura. Si 
Bernadina tawata na bida, lo el a cumpli 
84 aña. Pa Fundacion Bernadina y Depar- 
tamento di Cultura Aruba ta importante 
pa por haci e presentacion di e mas re- 
ciente publicacion di e bida di Aruba su 
Mama di Cultura Bernadina Growell-Kock 
conmemorando su fecha natalicio. Es- 
unnan cu a duna e presentacion tawata 
Lena Orman, representante di Fundacion 
Bernadina, Jose Orman, director di Grupo 
Palesia, Bertha Willems cu ta Dama Gran- 
di Cultural y Jhon Freddy Montoya di De- 
partamento di Cultura. 
A papia corto di loke Bernadina a nifica 
pa Aruba y a toca musica di tambu y 
wiri acompaña pa e canto di entre otro e 
cancion “Pilar”. 


Inscripcion a habri pa Arte di Palabra 2023 


Presentacion di dia di Bernadina Growell na Filomena College MAVO 

R 
ecientemente Minister Maduro hunto cu e 
Comision Conscientisacion Sclavitud Aruba 
CSA tabata cerca e Comision di CKABB di Parla- 
mento pa brinda informacion riba e trabounan cu ta 
wordo haci riba e topico di Historia di Sclavitud na 
Aruba. E Comision CKABB ta atende asunto di Reino 
y di Relacion Exterior. Den cuadro di e preparacion 
di e Parlamentarionan pa e reunionnan Interparla- 
mentario IPKO cu ta wordo teni na Corsou den e si- 
man aki, a reuni cu e mandatario di cultura pa haya 
mas informacion. 


Minister Maduro hunto cu e Comision CSA encarga 
pa organisa reunionnan riba e topico di Sclavitud na 
Aruba, a duna un relato di kico tur a bin ta pasando 
riba e topico di Abolicion di Sclavitud den Reino 
y a splica tambe kico ta wordo haci pa crea mas 
consciencia na Aruba riba e topico di sclavitud. E 
Comision CSA ya a organisa dos encuentro cu grupo 
di persona y instancia interesa, pa asina por yega na 
un agenda di actividad cu por organisa cu e meta 
pa comunidad por wordo informa riba nos pasado 
di sclavitud. Na Aruba tambe tabata tin sclavitud, 
pero mucho no ta conoci riba e parti di e historia aki 
di nos Pais, pesey ta importante pa comunidad por 
conoce e historia aki. 


Parlamentarionan tabata tin diferente pregunta pa 
cual Minister Maduro y Comision CSA a percura 
pa contesta. A splica tambe riba e fondonan cu ta 
wordo poni disponibel pa Mondriaanfonds y Fonds 
voor Cultuurparticipatie pa proyectonan den e 
‘herdenkingsjaar’ den cual ta conmemora 160 aña 
di Abolicion di Sclavitud den Reino Hulandes. Tambe 
a informa cu pa 10 aña largo Hulanda ta pone 
fondonan disponibel pa asina atende cu e ‘door- 
werking van het slavernijverleden in het heden,’ ya 
cu e sclavitud cu a tuma luga tanto aña atras, te dia 
di awe ainda tin su rasgonan den nos presente den 
Reino Hulandes. 


Minister Maduro ta desea e Parlamentarionan exito 
na e reunionnan di IPKO y lo keda tene Parlamento y 
comunidad na altura di e trabounan cu ta wordo haci 
pa conscientisa comunidad riba e parti di e Historia 
di Sclavitud na Aruba cu mester wordo conoci. 


N’e comision di CKABB den preparacion pa IPKO 


Minister Maduro tabata na Parlamento pa brinda 
informacion riba e historia di sclavitud na Aruba 

DEN Haag – Minister Plenipotenciario mr. Ady Thijsen reci- 
entemente a bishita conhuntamente cu Minister di Energia, 
Labor y Integracion Glenbert Croes e provincia di Groningen. 
Tambe a forma parti di e delegacion e director di Utilities 
Aruba Anthony Royer, director di Refineria di Aruba (RDA) 
Reynold Arends, director di WEB Aruba NV Alfredo Koolman 
y director di Elmar Anthony Irausquin. 


E bishita di dos di dia na Groningen tabata pa bishita y 
papia cu diferente companianan den cuadro di e asina 
yama “Hydrogen Valley” y ta parti di e transicion di energia 
sostenibel, manera aeropuerto Eelde, compania di bus QBuzz, 
e waf di Eemshaven y Holthausen Clean Technologies. ‘Mi ta 
hopi positivo riba e bishitanan cu Minister Glenbert Croes 
y mi persona a haci na e proyectonan aki. Principalmente 
cu ta trata di proyectonan cu nos por haya financiamento 
via di Union Europeo y mi persona como Representante di 
Aruba na Union Europeo sigur por contribui den esaki. Mi ta 
mira cu ta trata di proyectonan realistico, positivo y cu por 
contribui na desaroyo di nos pais; na yuda diversifica nos 
economia. Esakinan ta desaroyonan hopi positivo pa nos,’ 
asina Minister Plenipotenciario Ady Thijsen a declara na 
final di e bishita di trabao na Groningen hunto cu Minister di 
Energia Glenbert Croes. 


Potretnan cortesia di Arubahuis 


Ken ta San Hose? 
SAN Hose ta Tata di Hesus, Esposo di 
Maria, Patriarca y Protector di Santa 
Iglesia Universal, Terror di Demoñonan 
y tambe Patrono di Trahadonan. 
Tambe ta wordo considera como 
Patrono di esnan moribundo. 


P’esey Parokia di Birgen di Fatima 
ta desea di informa cu lo tene un 
Nobena na honor di San Hose, cumin- 
sando diabierna 10 di maart 2023 te 
cu diasabra 18 di maart 2023 pa 6or 
di atardi, cu excepcion di diadomingo 
11 di maart 2023, cu e ora lo ta 5or 
di atardi. 


Dialuna 20 di maart 2023 fiesta di 
San Jose ta wordo celebra y riba e dia 
ey nos lo resa Santo Rosario pa 6or 
di atardi despues ta sigui di biaha cu 
e Santo Sacrificio di Misa solemn na 
honor di San Hose. 


Diabierna 10 di maart y 17 di maart 
lo tene e Nobena pa 5or y 45, pa 
despues sigui cu e caminda di cruz pa 
6or y mey di anochi, sigui pa un Santo 
Sacrificio di Misa pa 7or di anochi 
Ta invita tur devoto y pueblo di Aruba 
en general y tambe tur esnan cu tin e 
nomber Hose, José, Josefa y Josefina 
pa asisti sin falta na e Nobena y e 
fiesta na honor di San Hose, e ehempel 
famoso di Santidad. 


Nobena na honor di San Hose 


Minister Thijsen cu bishita di trabao 
na “Hydrogen Valley” na Groningen 

WILLEMSTAD – Ministerio di Enseñansa a firma acuerdo cu dos Universidad 
na Bogota, Colombia. E meta ta pa nos studiantenan studia mas cerca di cas y 
asina regresa Corsou ora nan caba di studia y tambe pa evita mas “brain drain”. E 
enfoke principal pa habri mas oportunidad pa studiantenan di Corsou por studia 
den region. Minister Sithree van Heydoorn a yega na acuerdo cu Universidad 
Externado y Universidad de Los Andes. 


E dos universidad nan aki ta situa na e ciudad di Bogota y ta entre e miho univer- 
sidadnan na Colombia y den region di Latino America. Tur e dos universidadnan 
aki ta dispone di programa pa atrae studiantenan internacional. Universidad 
Externado y Universidad Los Andes ta conta cu acreditacion di companianan di 
acreditacion cu ta mundialmente reconose. 


E Universidad Los Andes ta entre e miho 20 universidadnan di Latino America. 
Minister van Heydoorn y su delegacion ta sigui awor pa Costa Rica caminda lo 
hiba combersacion pa yega na acuerdo cu dos universidad na e pais aki. 


WILLEMSTAD - Diaranson, 1 di 
maart 2023 alrededor di 17.17’or, 
Central di Polis a ricibi informa- 
cion cu un accidente mester a tuma 
luga na un establecimento situa riba 
Schottegatweg West. Na yegada di 
polis nan a topa cu un homber drumi 
abou. For di e investigacion prelim- 
inar cu polis a haci na sitio a resulta 
cu e homber lo mester a subi sinta 
riba rand di un balcon y lo mester a 
cay riba su cabes. 
Ambulance cu a presenta na e sitio 
a constata cu e persona no ta duna 
señal di bida. 
Alrededor di 18.15 dokter polis a 
constata morto di e homber Edwin 
Rodolfo Valorian, nace na Corsou, dia 
17 di april 1957. 


Incidente cu morto 


WILLEMSTAD - Un decision cu a cay manera un bom den 
sala di corte diaranson ta esun caminda hues mr. J. Snitker 
a laga e homber C. La Croes di 54 aña di edad bay cas 
temporalmente, aunke esaki ta acusa di traficacion y explo- 
tacion di hende muhe, ‘kidnapping’, posesion ilegal di arma 
di candela di candela. Ta crimennan cu a sosode durante e 
periodo 17 di juli 2022 pa 2 di september 2022. E rason pa 
tal decision ta cu a laga e otro sospechoso culpabel, kende 
ta C. ISSA-OSSAIS te ainda den libertad, loke tampoco no ta 
‘fair’. Abogado señora Alicia Blonk a hiba palabra na nomber 
e acusado La Croes y a yama atencion di hues riba e asunto 
aki, mustrando cu lo tuma tempo prome pa e caso aki ta 
cla pa tratamento si ainda mester envolvi y persigui C. ISSA 
OSSAIS como complice. 


Fiscal señora mr. Monique Dennaoui-Simon no tabata di 
acuerdo pa laga La Croes bay cas temporalmente, pendiente 
tratamento di e caso aki riba un otro fecha, referiendo riba 
e shock cu un decision asina lo causa den e comunidad aki. 
E acusadonan La Croes y C. ISSA OSSAIS lo a cera cabes 
pone un señora Colombiano traha bou di menasa y presion, 
mal uzando e señora aki su situacion delicado relaciona cu 
falta di transporte, no tin su situacion di vivienda bou di 
control, insuficiente dominio di papiamento, no ta dispone 
di permit di estadia, con tal pa lag’e haci trabounan contra 
di tiki pago y te hasta di prostitucion. Tabata via contac- 
tonan riba Internet cu a drenta den contacto cu e victima, 


haciendo e promesa cu na Corsou tin trabou pe sea como 
sirbiente of di drecha cura. Ampliamente e dagfar ta describi 
kico ta tur e cosnan cu a bay robes esta cu ‘kidnap’ e señora, 
tene cera den un camber,durante e periodo 17 di juli 2022 
pa 2 di september 2022i te hasta cu e acusado La Croes bou 
di menasa cu arma di candela a viola e señora aki, sin ta uza 
ningun preventivo (condon). Den sala di corte diaranson na 
momento cu La Croes a bini na palabra el a trece padilanti 
cu e tin bestia pa cria y matanan pa cuida y cu manera e 
situacion ta actualmente cu e ta encarcela, su propiedadnan 
di e forma aki ta bayendo perdi. No tin ningun persona pa 
cria su bestianan ni soru pa su plantacion. Tambe La Croes 
a bisa cu e tin permit legal pa carga arma di candela,pero 
cu esey a caduca y cu e tabata haciendo e tramitenan nece- 
sario pa yega na prolongacion. 


Anyhow pa tur e motibonan menciona La Croes a urgi hues 
pa lag’e bay cas, pendiente di tratamento di su caso na un 
otro ocasion. Casi sigur te aki 4 luna! Tur esaki bou di e 
condicion cu La Croes mester keda mas tanto posibel den 
cas y sigui ta disponibel pa autoridadnan, tampoco e lo no 
mag drenta den contacto cu e victima. Algun observacion 
breve tambe a keda haci di psikiatra y otro profesionalnan 
tocante e acusado aki, den e sentido cu La Croes no ta 100% 
y cu lo e mester di tratamento. Di tur manera e acusado La 
Croes por regresa cas pendiente di tratamento di su caso, 
posiblemente te aki 4 luna. 


Aunke acusa di traficacion di hende y violacion toch e ta bay cas 


Corsou a yega na acuerdo cu 
dos Universidad na Colombia 

Fortaleza Pa Famia 


MIRA ki bon y ki dushi ta pa rumannan biba hunto den harmonia. Mayoria matrimonio riba e mundo aki a forma un famia, 
y semper a existi argumento den famia, sea ta pa un prueba pa nan crece mas den Señor, of hopi biaha desobediencia na 
Dios ta trece e argumento. 


Pero Dios den su inmenso amor kier pa nos stima otro di henter nos curason, no cu dos cara, tampoco cu dobel animo, 
pero amor di berdad, cu ta bini solamente di Cristo Hesus. 


Nos no t’ey como famia pa kibra otro, entre esposa y esposo no por existi competencia di ningun clase, pasobra nan dos 
ta yama pa stima otro, y asina duna testimonio di amor na nan yiunan, y p’e yiunan por pase over pa nan yiunan. 


Dios a institui Matrimonio y Famia pa semper, pa asina homber y muhe por sigui multiplica den e mundo aki y duna gloria 
na Dios. Nos ta bibando den tempo trabahoso, esey tur hende sa, p’esey awor mas cu nunca nos mester cuida e nucleo 
familiar, y nos tin di haci tur locual ta posibel, pa moral y respet tin bida largo den cada famia. 


Pasobra Famia ta e pilar di social den cada pais,y matrimonio ta e base di moralidad pa cada hogar, pasobra esey ta 
boluntad di Dios. 


P’esey laga nos cana cu tur humildad y suavidad, cu pasenshi soportando otro den amor (Efesionan 4:2). 


Awor mas cu nunca cu nos a realisa cuanto confusion tin na caminda, cuanto engaño ta haya sosten rond mundo, nos 
mester bira mas consciente kico nos kier di berdad pa nos famia. 


Mayor si nunca bo no tabata vigila bo famia, awor bo tin di hacie of bo ta perde locual Dios a duna bo, pa falta di seriedad 
y negligencia. No permiti bo hogar ta sin oracion, pasobra oracion mester ta e base di tur famia. No permiti ningun pleito 
of discusion, rabia y falta di pordon crece den bo hogar, purba di tur manera di trece reconciliacion mas pronto cu ta 
posibel. No bisa ta cos di mucha, pero den tur momento, para firme como mayor, y como esun cu ta trece pas den tur 
asunto. 


Un yiu sabi ta haci su tata contento,ma un yiu bobo ta un tristesa pa su mama (Proverbionan 10:1). 


Nos yiunan ta nos tesoro, y nos como mayor ta e heroe di nos yiunan, p’esey nos mester mantene un balansa saludabel 
den famia, y no duna e enemigo entrada, den ningun forma (Juan 10:10). 


Famia ta precioso den bista di Dios, y tin algo hopi nechi cu Dios a haci ta cu nos tur ta bini for di un famia, no ta existi 
hende cu no tin famia, tur hende tin un mama y un tata. Si no tin mama y tata no tin famia, e tata ta pone e simia, e mama 
ta e cargado, y Dios ta esun cu ta duna crecemento, asina un famia ta bini na existencia. 


Dios kier bolbe e curason di e tatanan bek na e yiunan y e curason di e yiunan bek na e tatanan (Malakias 4:5). 


Ta hopi importante e relacion entre tata y yiu, mester ta un relacion solido y amistoso. 
Un tata mester ta amigo di su yiu pa asina dune e base di amor y respet cu e mester pa enfrenta bida. 


Siña bo yiu pa haci locual cu ta bon, y pa bo por tin e confiansa den bo yiu, y asina bo yiu tambe realisa cu kico cu e por 
pasa den su bida, e por bolbe bek cerca su tata (Lucas 15:17). 
Sinceramente, Pastor Marcel Balootje 


Reconciliacion di famia y 
matrimonio ta un piedra precioso 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Manuel 
Goncalves Norberto 
*09-03-1929 - †25-02-2023 


Acto di entiero lo wordo anuncia despues. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga 
atras keda bunita y 
Laga esakinan termina den tur buniteza. 
Cado Wever. 


Cu profundo tristeza nos a anuncia cu a fayece: 


Rey Tromp 
*28-10-1951 - †26-02-2023 


Acto di despedida ta wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Conforme cu boluntad di Dios, nos ta participa 
fayecimento cristianamente di: 


Richard Edwin Simon 
Mihor conoci como ”Richard Barbero” 
*12-06-1936 - †01-03-2023 


Na nomber di su: 
Yiu: 
Maritza Wever y famia 


Rumannan: 
†Gerard “Boy” Simon y Calista Simon-Koolman y 
famia 
Graciela “Chelita” Simon 
†Marvel “Mies” Aalberse-Simon y famia 
Violeta Olano-Simon y Delfin Olano y famia 
Robert “Roy” Simon y Carmen Simon-Harms y 
famia 


Su primo y primanan 
Su sobrino y sobrinanan 


Famianan: 
Blanco, Wever, Croes, Paesch 


Demas famia, bisiñanan, amistadnan y 
conocirnan ta invita pa e acto di condolencia y 
despedida di “Richard” cu lo tuma lugar dialuna 
6 di maart 2023 di 2’or pa 4’or di atardi na Aurora 
Funeral Home. Cremacion lo tuma lugar den 
seno familiar. 


Ta lamenta cu no por ricibi bishita di condolencia 
na cas 


D 
iahuebs mainta den careda di 8:45 
a sosode un accidente na Wash- 
ington entre un Forklifter y un Toyota 
Yaris. Patruya di Noord cu a yega na e 
sitio mesora a pidi pa ambulance, debi 
cu chauffeur di e Yaris tawata herida na 
cara/cabes sangrando hopi. Na e sitio 
nos a compronde cu e Forklifter di un 
compania den e area tawata bayendo 
bek trabou, momento cu e la hay’e con- 
fronta cu e Toyota Yaris biniendo ariba 
dje. 


Unda e accidente a pasa ta un caminda 
smal, aunke e chauffeur di e Forklifter 
a purba pa hala pa evita e boksmento 
esaki no a yuda. Chauffeur di e Yaris 
bou influencia y sin rijbewijs a bin dal 
contra e mashin, heridando su mes seri- 
amente.  
Ambulance 
a 
yega 
y 
mesora 
e 


Un persona herida: 


Accidente entre Forklifter y 
Toyota Yaris na Washington 


Paramediconan a bay atende cu e chauf- 
feur di e Yaris, unda cu a sali cu ne despues 
di un rato pa Hospital. Slachtofferhulp 
tambe a wordo poni na altura.  


Diabierna, 3 Maart 2023 
AWEMainta 
OBITUARIO 
25 


Laga tur locual mi a laga atras, keda bunita 
den boso curazon y como recuerdonan. 


A fayece christianamente: 
Eusebia 
Kelly- Boekhoudt 
mihor conoci como Chefa y Dudu 
Viuda di Pedro Kelly 
* 14.08.1929 – †23.02.2023 


Na nomber di su 
Yiunan: 
Nata y Richard Simon – Kelly 
Vilma Kelly y Claudio Quant 
Hubert y Roosje Kelly- Engelhart 
Ronnie Kelly y Miriam Croes 


Su nieto y nietanan: 
†Bruce y Sharine Lande Wernet, Jeremy 
Josue Kelly, Kavey y Shamila Yarzagary- 
Oduber, Rullienne Arends y Lisvienne 
Maduro, Ruella Arends y Sebastiaan Voskuil 
na Hulanda, Gillian Kelly y Patrick Kelly , 
Gilbert Kelly y Nilsida Garay, Kiandra Kelly y 
Joshua Pers, Giandra Kelly y Leansy Brete 


Bisnieto y nietanan: 
Jeremy y Mykaella Kelly, Kay-Linn, 
Kyziah,Keano, Kaymon y Odin Yarzagaray, 
Nixienne Kelly, Amarii Kelly 


Su rumannan: 
Chanita Hernandez- Boekhoudt & Famia 
Mathilda Paskel – Boekhoudt & Famia 
Alfonso ( Boechi) Boekhoudt 
Juanita ( Chichi) Boekhoudt 
Celsa y Donny Tjen-A-Kwoei – Boekhoudt 
Su rumanan Den Feliz Memoria: 
Maria, Jossy, Lina, Candido, Florita, 
Choncho, Rika y Richi 


Swa y Cuñanan: 
Nestor Henriquez, Juan Kock, Ramona 
Boekhoudt-Kelly, Mena Boekhoudt- Ruiz 


Su amiga y ayudante di cas: 
Yosmar Lemus 


Meskos cu sobrino: 
Leoncio Kelly & Famia 


Su sobrino y sobrinanan, prima y primonan, 
amigo y amiganan, bisiñanan.conocirnan. 
Demas Famia Kelly, Boekhoudt, Thiel, 
Lampe, Donata, Henriquez, Tromp, Kock, 
Ruiz, Maduro, Hernandez , Paskel Tjen a 
Kwoei, Briezen. 


Ta invita tur famia y conocirnan pa asisti na 
e acto di entierro cu lo tuma lugar Diasabra 
04 maart 2023 


E defunto ta reposa di 9or pa 11 or di mainta 
na Misa Sta Filomena, Paradera y ta Sali pa 
Santana Catolico na Oranjestad.. 


Nos ta pidi nos disculpa si den nos tristeza 
por a lubida algun famia 


Despues di entierro no ta ricibi bishita di 
condolencia na cas 


‘No tuma vengansa ni warda rencor contra bo paisano. Al 
contrario, stima bo prohimo manera boso mes’. Levitico 19:18 


Myloushka Natasha 
Wernet Burleson 
*15-10-1971 - †24 - 02- 2023 


Esposo: Clem Nildo Wernet 


Yiunan: 
Nildo Junior Wernet 
Niloushka Wernet 


Manera yiu: 
Ruby Schwengle y yiunan 


Mayornan: 
Henry y Maria Burleson-Helder 


Rumannan: 
Anoutcka y Raymond Koolman 
Ryangela y Antony Lanoy-Maduro y yiunan 


Sobrino/nan: 
Roshan Wernet y Gilmarie Jansen y yiunan 
Seychella Koolman 
Randall Wernet y Mayla Ridderstap y yiu 
Andre Wernet y Ginayla Hernandez 
Gillian Wernet y Jurney Tromp 
Roxanne y Roxienne Wernet 
Azair Koolman 


Tanta/Omo: 
†Walter y †Alba Arends-Albus y yiunan 
Nicasio y †Lidia Helder-Loopstok y yiunan 
†Angela y †Frans van Cleef-Helder y yiunan 
†Seferina y Hubert Schoobaar-Helder y yiu 
†Marcolino Helder 
†Juan Rafael y †Rosa Helder-Tromp y yiunan 
Benita y Virgilio Davelaar-Helder y yiunan 
Miriam y Richard Boekhoudt-Helder y yiunan 
†Edwin y Cornelia Zichem-Bergen y yiunan 
Olga y †Nicolas (Chito) Jacobs-Zichem y yiunan 
Greta (madrina) y †Otilo Jacobs-Zichem y yiunan 
†Ludwig (Padrino Luty) y Annie Burleson-Zievinger y yiunan 
Theodore (Theo) y Carla Burleson-Huijgen 
Antoinette (Netty) Burleson y Franklin Kock y yiunan 
†Edgard y Gina Burleson-Werleman y yiu 
†Imelda Burleson 
†August (Popoy) Reyes y Marla Rodriguez y yiunan 


Suegro/a: Mario y Lidia Wernet Bislip 


Swa/Cuña: 
Robert y Angeline Wernet-Jeandor 
Roland y Reinalda Wernet-Ras 


Omo grandi: 
Anton y Martha Burleson-Labeille y yiunan 
Boy y Aura van Ommeren-Croes y yiunan 


Ihanan 


Demas famia y conocirnan: Burleson, Wernet, Helder, 
Zichem, Perrotte, Dirks, Garcia, Nicolaas, Jacobs, Reyes, 
Paula, van Ommeren, Bergen, Kelly, Zievinger, Huijgen, Kock, 
Werleman, Hughes, Koolman, Rodriguez, Becker, Komproe, 
Rodriquez, Marchena, Toppenberg, Hoo, Arends, Davelaar, 
van Cleef, Schoobaar, Maccow, Boekhoudt, Middendorp, 
Hirschfeld, Franciscus, Alvarez, Obispo, Candelaria, Albus, 
Tromp, Donata, van der Biezen, Constancia, Dirksz, Thode, 
Kelly, Luydens, Vingal, Maduro, Geerman, Kamperveen, 
Reinoso, Rasmijn, Noguera, Bislip, Ras, Jeandor, Croes, 
Franken, Croeze, Krozendijk, Maduro, Hessing, Kelly-Hsing, 
Lanoy,Snijders, Hoek y bisiñan 


Ex coleganan di H.O.H especial kinderafdeling, coleganan di 
Colegio EPI, especialmente Unit Salubridad y Servicio 


Personanan special: Sandra Geerman, Janine Dirksz-Maduro, 
Sharlene Hassell, Rene Molano Vergarra y famia, Tante Ayleen 
Snijders-Tromp y Yola Snijders, Maritza Verstappen-Wever, 
Janine Quant, Eeman Baroud, Damira Odor, Luis Rodulfo, 
Rimmie Tromp, Juliete Peterson 


Grupo di orashon: Cristo ta Amor, especialmente Reina, 
Dorothy, Vivian, Daphne 


Wilhelmina Kankerfonds: Sandra Koolman, Arelis Gonzalez, 
Lola Geerman Dr. Marcel Ho-Kang-You, Dr. Selene Kock 


Oportunidad pa condolencia: diabierna 3 di maart 2023 na 
Royal Funeral Home di 6:00 pa 9:00 pm. 


Ta invita pa e acto di entiero cu lo tuma lugar dialuna 6 di 
maart 2023 na misa Pro Catedral San Francisco di 1:00 pa 4:00 
pm, despues lo sali pa Santana catolico na Playa. 


Enbes di flor of krans un donacion pa Wilhelmnina 
Kankerfonds lo ta altamente aprecia. Pa e gesto aki lo tin un 
box disponibel den misa. 


Myloushka su deseo ta pa bin bisti na colornan alegre. 


‘No tuma vengansa ni warda rencor contra bo 
paisano. Al contrario, 
stima bo prohimo manera boso mes’. 
Levitico 19:18 


Primo y primanan ta anuncia fayecimento di nos 
prima stima: 


Myloushka Natasha 
Wernet Burleson 
15 – 10 – 1971 - 24 - 02- 2023 


Na nomber di su 
Esposo: 
Clem Nildo Wernet 


Yiunan: 
Nildo Junior Wernet 
Niloushka Wernet 


Manera yui: 
Ruby Schwengle y yiunan 


Mayornan: 
Henry y Maria Burleson-Helder 


Suegro/a: 
Mario y Lidia Wernet Bislip 


Rumannan: 
Anoutcka y Raymond Koolman 
Ryangela y Antony Lanoy-Maduro y yiunan 


Primo/anan: 
Elvis Zichem y famia, Glenda Dirks-Zichem y 
famia, 
Yvette Zichem y famia, Debby Kock y famia, 
†Lily Zichem, Franklin Zichem, Muriella (Ella) 
Perrotte-Jacobs y famia, Sherwin Jacobs y 
famia, Nicole Jacobs y famia, Kenrick Jacobs, 
Leslie Jacobs, Suzanne Garcia-Burleson y 
famia, Charaima Burleson, Sunhail Nicolaas- 
Burleson y famia, 
Ludwig Burleson y famia, Joshua Burleson y 
famia, 
†Maureen Burleson, Allric Kock y famia, 
Joanne Kock y famia, Miguelito Burleson, 
Farah Reyes y famia, Suhaila Reyes y famia, 
Alex Arends y famia, Rudolf (Dopi) Arends y 
famia, Robert (Roy) Arends y famia, Franklin 
(Kinchi) Arends y famia, 
Noriza (Popy) Hoo-Helder y famia, Richard 
(Gigi) Helder y famia, Julissa (Liesje) Helder 
y famia, Gregory Helder y famia, Maikel van 
Cleef y famia, Sandra van Cleef y famia, Karel 
van Cleef y famia, John van Cleef, Sherlines 
Maccow- Schoobaar y famia, Ronald Helder 
y famia, Reynold Helder y famia, Randolf 
Helder y famia, Gwenn Davelaar, 
Golda Candelaria-Davelaar y famia, Richard 
Boekhoudt y famia, Reginald Boekhoudt y 
famia, 


Oportunidad pa condolencia: 
diabierna 3 di maart 2023 na 
Royal Funeral Home di 6:00 pa 9:00 pm. 


Ta invita pa e acto di entiero cu lo tuma lugar 
dialuna 6 di maart 2023 na misa Pro Catedral 
San Francisco di 1:00 pa 4:00 pm, despues lo 
sali pa Santana catolico na Playa. 


Enbes di flor of krans un donacion pa 
Wilhelmnina Kankerfonds lo ta altamente 
aprecia. 


Pa e gesto aki lo tin un box disponibel den 
misa. 


Myloushka su deseo ta pa bin bisti na 
colornan alegre. 


